Cornelis van Mander var sønn av maler og gobelinvever Karel van Mander II, som virket ved hoffet i Danmark, og hustru Cornelia Rooswijck. Han arbeidet for Frederik III av Slesvig-Holsten-Gottorp og fikk også en del oppgaver i forbindelse med festningsbyggeri. Etter en del besværligheter, fikk han i 1655 den danske kongens tillatelse til å føre sin del av arven etter moren fra København til Slesvig.